HeTree/MevakerConcSen huggingface dataset:
בתום הדיון אישרה ועדת המכרזים את הבקשה בתנאי שיתוקנו מסמכי המכרז ויובאו לאישור הוועדה לפני פרסומם.
בתחילת אוגוסט 2011 פנתה שובמנהלת תחום תכנון אורבני לוועדת המכרזים וציינה כי בעקבות ייעוץ משפטי הובהר שההליך שאושר אינו אפשרי.
על כן שונתה מתכונת המכרז כך שייבחרו ארבעה מתכננים ראשיים.
באמצע אוגוסט 2011 דנו בוועדת המכרזים בבקשה שקבעה כי יש לבצע בדיקה משפטית חוזרת לעניין סוג ההתקשרות ואופן ניהול החוזים.
שם הדוח: חברת נת"ע - נתיבי תחבורה עירוניים להסעת המונים בע"מ - ניהול רכש ומכרזים וגיוס כוח אדם מסגרת הפרסום: דוח שנתי 65א שנת הפרסום: התשע"ה- 2014 באמצע נובמבר 2011 הודיעהמנהלת תחום תכנון אורבני בדיון בוועדת המכרזים כי הוחלט על מכרז רגיל שיכלול סעיף מטלות והיא מבקשת לאשר לפרסם את מסמכי המכרז.
בדיון העלו חברי הוועדה הצעות והסתייגויות בנוגע למסמכי המכרז בנושאים שונים ובהם תחומי הניסיון הנדרשים מהמציע; ההיקף הכספי של הפרויקטים שבהם היה מעורב; ותק מקצועי; המלצות נדרשות; ניגודי עניינים אפשריים; והיקף העובדים של המציע.
בתום הדיון החליטה הוועדה לאשר את מסמכי המכרז ואת פרסומם בכפוף לשינויים ובהתאם להערות שעלו בדיון.
כמו במכרזים שתוארו לעיל, ההערות אינן מצוינות במפורש בפרוטוקול.
(2) בתחילתדצמבר 2011 פורסמה בעיתונות מודעת המכ רז "למתן שירותי תכנון אדריכלי כלליים (כמתכנן ראשי) ".
בסוף פברואר 2012 אישרה ועדת המכרזים לפסול שלוש הצעות, מתוך שמונה שהתקבלו, ולהמשיך לבדוק את איכות יתר ההצעות.
באמצע מאי 2012 אישרה הוועדה את ציוני האיכות, ואישרה לפתוח את ההצעות הכספיות.
בסוף מאי 2012 ,לאחר בדיקת הצעותיהם הכספיות, אישרה ועדת המכרזים לבחור את יתר חמשת המציעים כזוכים במכרז.
בספטמבר 2012 פנתהמנהלת תחום תכנון אורבני למנהל אגף תקציבים וכלכלה בבקשה להגדיל את התקציב שנקבע ב- 2007 מ-2 מיליון לכ-18 מיליון ש"ח.
היא ציינה כי פרויקט התחנות הראשיות דורש בשלב ראשון תכנון של 15 תחנות ראשיות (תחנות קו אדום, קו ירוק וקו סגול) והתקציב הנדרש לכך מוערך בכ-18 מיליון ש"ח.
בינואר 2013 פנתהמנהלת תחום תכנון אורבני לוועדת המכרזים וציינה כי בהתאם לבקשת נת"ע אישר משרד התחבורה להגדיל את מסגרת התקציב ל- 19.
בפנייתה היא ביקשה לאשר את עדכון התקציב ל -19.
9 מיליון ש"ח ולהגדיר את תקופת ההסכמים עם הזוכים, שלא נכלל ה במכרז המקורי, לחמש שנים ועוד אופציה לשנתיים נוספות.
בפברואר 2013 אישרה ועדת המכרזים את הבקשה.
משרד מבקר המדינה מעיר כי מתכונת המכרז שונתה כמה פעמים ויש בה עלייה של ממש בהיקף העבודה הנדרש ובתקציבה.
התנהלות זו מצביעה על הכנה לקויה של המכרז טרם הפנייה לוועדת המכרזים באשר למהות העבודה ולהיקפה.
בחירת אדריכל נוף בדיון ועדת המכרזים שהתקיים בספטמבר 2011 בנוגע למכרז לבחירתאדריכל נוף נקבע: "מסמכי ההליך המלאים והמתוקנים בהתאם להערות הוועדה, יעלו לאישור טרם פרסומם".
כמו כן בדיון בוועדה בנובמבר אותה שנה לאישור יציאה למכרז צוין כי לא הוגשו לוועדה המסמכים הסופיים וכי נעשו תיקונים קלים לאחר שהועברו המסמכים לוועדה.
בתום הדיון אישרה ועדת המכרזים את מסמכי המכרז בכפוף לאישור משפטי אף על פי שלא הוצגו לפניה המסמכים הסופיים.
משרד מבקר המדינה מעיר כי על פי תקנות חובת המכרזים התפקיד של ועדת המכרזים הוא בין היתר "להחליט על עריכת מכרז ולאשר את חברת נת"ע- נתיבי תחבורה עירוניים להסעת המונים בע"מ 703 .
:שם הדוח חברת נת"ע - נתיבי תחבורה עירוניים להסעת המונים בע"מ - ניהול רכש ומכרזים וגיוס כוח אדם מסגרת הפרסום: דוח שנתי 65א שנת הפרסום: התשע"ה- 2014 .
"מסמכי המכרזכיוון שיש תיקונים שלא הוצגו לוועדת המכרזים וכיוון שהמסמכים אושרו בכפוף לאישור משפטי, ייתכן שהיועץ המשפטי יכניס תיקונים נוספים שהוועדה לא תדע עליהם.
אישור כאמור של מסמכי מכרז לא סופיים אינו עולה בקנה אחד עם כללי מינהל תקין.
לדעת משרד מבקר המדינה על ועדת המכרזים לאשר את הנוסח הסופי של המסמכי ם המיועדים לפרסום, ואם יש תיקונים נוספים יש להביאם לאישור הוועדה מחדש.
לדעת משרד מבקר המדינה נוכח ממצאי הביקורת ובהתחשב בהיקף הכספי של הפרויקטים במתע"ן ובמורכבותם , על דירקטוריון החברה לוודא שהחברה והנהלתה פועלות בהתאם לתקנות חובת המכרזים ולנהלים ושומרות על יעילות, חיסכון וטוהר מידות.
כמו כן, היות והפרויקטים של מתע"ן ממומנים במלואם על ידי המדינה, ובשל החשיבות שיש למתע"ן לרווחת הציבור, מן הראוי שמשרדי התחבורה והאוצר יפקחו באופן הדוק יותר על פעילות החברה ועל ביצועיה.
על נת"ע חל חוק החברות הממשלתיות בשל היותה חברה ממשלתית.
בנוגע לכוח אדם קובע החוק, בין היתר, כי חובה על הדירקטוריון של חברה ממשלתית לקבוע מ די שנה את תקן עובדי החברה והמועסקים בשירותה; את אופן בחירת הפקידים הבכירים21; ואת אופן בחירת שאר עובדי החברה ותנאי כשירותם, בכפוף לכללים שקבע שר האוצר לפי הצעת הרשות.
באשר לפקידים בכירים, כמשמעותם בחוק החברות, חלות על נת"ע תקנות החברות הממשלתיות (כללים בדבר אופן בחירת פקידים בכירים), התשס"ה - 2005 (להלן- תקנות החברות הממשלתיות).
התקנות האלה קובעות בין היתר כי על דירקטוריון החב רה לקבוע נוהל בדבר תנאי הכשירות ואופן הבחירה של פקידים בכירים בחברה, שיוגש לאישור ה רשות.
בהתאם לכך פעלה החברה על פי נוהל גיוס פקידים בכירים של החברה (להלן - נוהל גיוס בכירים) שאישרה הרשות, והחל מ שנת 2012 הן דנו והתכתבו בנוגע לשינוי ולעדכון הנוהל האמור.
בנוגע לתנאי כשירות של פקידים בכירים קובעות תקנות החברות הממשלתיות כי על החברה לכלול בנוהל גיוס בכירים דרישות בדבר השכלה; היקף הניסיון; כישורים מקצועיים ועסקיים; עמידה בראיון אישי ובמבחני התאמה מקצועיים; וכל דרישה נוספת שלדעת דירקטוריון החברה עשויה להיות רלוונטיות לתפקיד.
באשר לאופן בחירתם קובעות תקנות החברות הממשלתיות כי על החברה לקבוע בנוהל גוף המופקד על ניהול כל שלבי הבחירה; את אופן .
21 ראו הערת שוליים3 לעיל.
שם הדוח: חברת נת"ע - נתיבי תחבורה עירוניים להסעת המונים בע"מ - ניהול רכש ומכרזים וגיוס כוח אדם מסגרת הפרסום: דוח שנתי 65א שנת הפרסום: התשע"ה- 2014 ,איתור המועמדים בין בתוך החברה ובין מחוצה לה, אם באמצעות פרסום מודעה בעיתונות פנייה לחברות השמה או פני יה ישירה למועמדים פוטנציאליים, ואם בכל דרך אחרת; את אופן מיון המועמדים הפוטנציאליים, ובכלל זה להגדיר קריטריונים קבועים מראש, וזאת נוסף על הנקבע בתנאי הכשירות המפורטים לעיל.
עד דצמבר 2010 מנתה נת"ע64 עובדיםולא היה לה כוח אדם הנדסי בהיקף של ממש.
מבנה נת"ע שיקף את מטרות החברה טרם קבלת החלטת הממשלה מ - 2010 , בעיקר כגורם מלווה, מפקח ומייעץ לממשלה.
עם קבלת החלטת הממשלה הפכה נת"ע לגוף האחראי לעבודות, למכרזי תשתית ולמכרזי ציוד בהיקפים של מיליארדי ש"ח.
השינוי בתפקידה ובמטרות דרש ממנה שינוי ארגוני ניכר והיערכות מחודשת תוך פרק זמן קצר.
על פי נתוני מצבת כוח האדם בחברה , מתחילת שנת 2011 ועד סוף ספטמבר 2013 ,צמח מספר עובדי נת"ע מ-64 ל-175 ,נוספו לשורותיה 146 עובדים ונגרעו 35 ,עובדים והחברה מיינה מאות מועמדים, אם באופן ישיר ואם באמצעות חברות השמה.
תקן כוח האדם (להלן - תקן) בכל ארגון ובכלל זה ב נת"ע מציג את המשרות ואת הדרגות הצמודות להן.
התקן קובע את המבנה הארגוני ומגדיר את המשרות, את מספרן ואת הכפיפות הניהולית של ממלאי המשרות.
התקן נועד להבטיח את פעולתו הקבועה של הארגון, והוא נגזר מיעדי הארגון וממשימותיו.
ה תקן משמש גם כלי לפיקוח על מספר המשרות בארגון ועל דרגותיהם של העובדים.
מפירוט איוש המשרות לעומת התקן בנת"ע, עולה כי באוקטובר 2013 מנהתקן החברה 288 משרות, מתוכן 113 אינן מאוישות (כ-%39.
) יצוין כי בדוח הביקורת הקודם 22 נמצא כי מתוך227 משרותשכלל תקן החברה בדצמבר 2012 ,80 מהן לא היו מאוישות (כ-35% ).
עוד עולהמפירוט איוש המשרות כי בחטיבת הקו האדום ובחטיבת התכנון, שבהן הפעילות העיקרית של נת"ע, עשרות משרות אינן מאוישות בשיעורים של 36% ו- 45% בהתאמה וכי ביחידת הבטיחות עשר מתוך עשר המשרות שבתקן אינן מאוישות ( 100% .
) לדעת משרד מבקר המדינה, המחסור המתמשך בכוח אדם בחברה, ובכלל זה במקצועות הליבה ובשדרת הניהול, עלול לפגוע בהתנהלותה ולהקשות עליה לעמוד ביעדיה ובמשימותיה הבסיסיות.
על פיתקן החברה ודרישות התפקיד למשרות השונות, יותר מ-75% מכוח האדם הנדרש לנת"ע מורכב מאקדמאים מתחומים שונים ובהם הנדסה אזרחית, הנדסת תעשייה וניהול, אדריכלות ותכנון ערים וגאוגרפיה.
כמו כן נדרשים לנת"ע עובדים אקדמאים בתחומי הכספים, הכלכלה, המשפט והמחשוב.
נכון למועד סיום הביקורת, אגף משאבי אנוש בנת"ע מונה חמישה עובדים בלבד לעומת תקן של עשרה עובדים.
יצוין כי בינואר 2013 מינההמנכ"ל דאז את ראשת תחום משאבי אנוש וניהול משרד לממלאת מקום מנהל אגף משאבי אנוש.
במכתב לדירקטוריון החברה מסוף אוקטובר 2013 דיווח מנכ"ל נת"ע בפועל מר משה בן אלון כי עקב הקשיים בניהול כוח האדם .
22 ראו מבקר המדינה, דוח שנתי 64א ( 2013 ), בנושא "היערכות ל הקמת הרכבת הקלה במטרופולין תל אביב", עמ' 667.
חברת נת"ע- נתיבי תחבורה עירוניים להסעת המונים בע"מ 705 .
:שם הדוח חברת נת"ע - נתיבי תחבורה עירוניים להסעת המונים בע"מ - ניהול רכש ומכרזים וגיוס כוח אדם מסגרת הפרסום: דוח שנתי 65א שנת הפרסום: התשע"ה- 2014 בחברה, החליט להשיב אתממלאת מקום מנהל אגף משאבי אנוש לתפקידה הקודם וכי מעתה יטפל ישירות בכוח האדם.
הביקורת העלתה כי משרת מנהל אגף משאבי אנוש, שתפקידו להוביל את עבודת האגף בין היתר בהליכי גיוס כוח אדם, אינה מאוישת יותר משנתיים.
כמו כן, ממסמכי החברה עולה כי מצד אחד יש בה מצוקה של כוח אדם ומצד שני היא אינה מצליחה לגייס מועמדים מתאימים.
לדעת משרד מבקר המדינה אגף משאבי אנוש במתכונתו הנוכחית, ללא איוש מלא וללא מנהל קבוע, אינו ערוך דיו לגיוס של בכירים, של דרגי ביניים ושל כלל עובדי החברה.
מצב זה ומצוקת כוח האדם עלולים להוביל לגיוס שלא בדרך המקובלת ולפגוע בעקרון השקיפות ובעיקרון של שוויון הזדמנויות.
בתשובתה ממרץ 2014 למשרד מבקר המדינה הודיעה החברה כי בינואר 2014 אישר דירקטוריון החברה נוהל גיוס בכירים חדש, שאישרה בפברואר הרשות, ובעקבותיו פרסמה החברה באמצע פברואר מודעה על אודות משרת מנהל אגף משאבי אנוש.
ממסמכי נת"ע עולה כי בחודשים פברואר עד יוני 2013 היא פעלה על פי נוהל גיוס בכירים לגיוס עשרה עובדים למשרות בכירות, באמצעות מכרזים פומביים.
מדובר בתפקידים חשובים: סמנכ"ל קו אדום, סמנכ"ל תכנון , יועץ משפטי, מנהל אגף קו ירוק, מנהל אגף אינטגרציה, מנהל אגף סטטוטוריקה, מנהל אגף משאבי אנוש, מנהל אגף הרכש, חשב החברה ומנהל אגף הסברה, תקשורת ויחסי ציבור.
בהתאם לנוהל גיוס בכירים הוקמו בנת"ע ועדות איתור לבחינת המועמדים שהגישו את מועמדותם במכרז הפומבי לכל אחת מהמשרות האלה, ובראש כל אחת מהוועדות כיהן המנכ"ל דאז.
על פי נוהל גיוס בכירים ועדת איתור היא גוף המופקד על ניהול כל שלבי הבחירה של עובד בכיר וה יא מורכבת משלושה חברים לפחות.
לכל אחת מהמשרות הוגשו קורות חיים, והם נדונו בוועדות האיתור.
מתוך עשר המשרות הבכירות האלה קלטה החברה רק שלושה עובדים: יועצת משפטית, סמנכ"ל קו אדום ומנהל אגף קו ירוק.
למשרת סמנכ"ל תכנון נבחרה עובדת בכירה של נת"ע, אך היא הסירה את מועמדותה.
הביקורת העלתה כי לגבי יתר שבע המשרות הבכירות הופסק הגיוס במחצית השנייה של שנת 2013 , אףעל פי שהוגשו קורות חיים של מועמדים שנדונו בוועדות האיתור.
עד מועד סיום הביקורת גיוס הבכירים טרם חודש במלואו.
בתשובתה ממרץ 2014 למשרד מבקר המדינה מסרה החברה כי בישיבת הדירקטוריון בנובמבר 2013 , ולאחר קבלת חוות דעת משפטית, הוחלטלבטל את הליכי הגיוס שהיו עד כה ולתקן את נוהל גיוס הבכירים כדי שיקל על הגיוס; בהתאם לנוהל גיוס בכירים החדש פ רסמה החברה באמצע פברואר מודעות על אודות המשרות של מנהל אגף משאבי אנוש ושל מנהל אגף הרכש.
עוד מסרה החברה כי במסגרת עדכון המבנה הארגוני של החברה לשנת 2014 בוטלו שני תפקידים בכיריםוהוגדרו מחדש שני תפקידים אחרים שיאוישו עם כניסתו של המנכ"ל החדש.
לדעת משרד מבקר המדינה איוש משרות הפקידים הבכירים חיוני לתפקודה התקין של נת"ע ועל החברה ל אייש משרות אלה בהקדם.
שם הדוח: חברת נת"ע - נתיבי תחבורה עירוניים להסעת המונים בע"מ - ניהול רכש ומכרזים וגיוס כוח אדם מסגרת הפרסום: דוח שנתי 65א שנת הפרסום: התשע"ה- 2014 4.
בנובמבר 2013 כונס דיון בוועדת המכרזים, בראשות ממלא מקום המנכ"ל מר משה אלון, בנושא הסכמי התקשרות עם חברות השמת כוח אדם.
מפרוטוקול הדיון וממסמך שהגיש אגף משאבי אנוש לוועדת המכרזים עולה כי נת"ע מקבלת שירותי השמה משבע חברות, שכל אחת מהן מיועדת לתת מענה לתחום גיוס מסוים, ושירותים של מבחני מהימנות מחברה נוספת.
מהמסמך שהגיש אגף משאבי אנוש עולים הדברים ה אלה: מרבית ה חוזים עם חברות ההשמה נחתמו בידי מנהל יחיד בחברה; ארבעה הסכמים לא הובאו לאישור ועדת המכרזים ו לא אושרו על ידה; התקשרויות עם שתי חברות אושרו בוועדת המכרזים בדיעבד; נת"ע גייסה עובדים מדרג ביניים באמצעות חברת השמה בניגוד להסכם עמה, שיועד לגיוס בכירים בלבד; אף על פי שהסכם עם אחת מחברות ההשמה לגיוס בכירים ודרג ביניים לא הובא לאישור ועדת המכרזים , הוא נחתם בידי המנכ"ל דאז ועובדת שאינה מורשית חתימה, ובאמצעותה גויסו עובדים.
לגבי עובדים מדרג ביניים אין לנת"ע הסכם חתום כדין עם חברות השמה.
בתשובתה למשרד מבקר המדינה ממרץ 2014 הודיעה החברה כי בנובמבר 2011 החליטה ועדת המכרזים שהחברה לא תצא למכרז בתחום חברות ההשמה עד לכניסתו של מנהל אגף משאבי אנוש.
יצוין כי מכרז לגיוס מנהל אגף משאבי אנוש פורסם באמצע פברואר 2014 , אולם נכון למועד תשובת החברההגיוס טרם הושלם.
עוד ענתה החברה כי היא סבורה שיש לאפשר למנהל אגף משאבי אנוש שייבחר להחליט על המשך התקשרות החברה עם חברות השמה בכלל, על היקף ההתקשרות הנדרש ועל אופן עבודת האגף שהוא ממונה עליו.
בתחילת מר ץ 2013 התקיים דיון משותף של ועדות מנגנון והנדסה של דירקטוריון החברה (להלן - הוועדה המשותפת) שבו הציג המנכ"ל דאז דוח של הטכניון , מכון טכנולוגי לישראל ומוסד שמואל נאמן23 בנושא "אומדן הביקוש וההיצע של כוח אדם הנדסי בענף התשתיות".
המנכ"ל דאז ציין כי המסקנה העיקרית של הדוח היא שקצב הכשרת המהנדסים במדינת ישראל אינו עומד בקצב עליית הביקוש למהנדסים, וקיים בעיקר מחסור של מהנדסי ביצוע בתחומי התשתית.
עוד ציין המנכ"ל דאז כי גם בשוק הפרטי חסרים מהנדסים , אולם שם השכר גבוה בהרבה ועל כן לנת"ע קשה מאוד לגייס מהנדסים, בייחוד בתחום הביצוע.
בהמשך הדיון הציג המנכ"ל דאז לוועדה המשותפת תכנית הטבות ותמריצים לדרג המהנדסים בחברה שעיקרה העלאת תקרת שכרם של מנהלי פרויקטים, מנהלי אגפים וסמנכ"לים בתחום ההנדסה והטבות נוספות.
בעקבות זאת החליטה הוועדה המשותפת לאמץ את תכנית המנכ"ל דאז בכפוף לאישור הרשות, ובמקביל פנתה לרשות כדי שתאשר את התכנית כתכנית מינימום.
מאחר שתמרוץ דרג המהנדסים חורג מתנאי השכר המקובלים בחברות ממשלתיות, כתב בתחילת יוני 2013 המנכ"ל דאז למר אהרון גולדמן, סגן מנהל הרשות, כי דירקטוריון החברה אישר לתמרץ את דרג המהנדסים בנת"ע בתמריצים שונים, והוא מבקש את אישורו בין היתר להעלאה של עד כ- 6.
5% בשכרם של סמנכ"לים בתחום ההנדסה ושל מנהלי אגפים בכירים ולהעלאה של בין 16% ל-20% בשכרם של מנהלי פרויקטים.
באמצע יוני 2013 השיבה רכזת שכר וכוח אדם ברשות כי כדי לבחון את הקושי שיש לנת"ע לגייס ולשמר עובדים היא מבקשת לקבל נתונים בדבר מספר המהנדסים שנקלטו .
23 מכון מחקר שהוקם בשנת 1978 ,בטכניון ומתמקד בהתווי ית מדיניות לאומית בנושאי מדע וטכנולוגיה, תעשייה, חינוך והשכלה גבוהה, תשתיות פיזיות, סביבה ואנרגיה ועוד.
חברת נת"ע- נתיבי תחבורה עירוניים להסעת המונים בע"מ 707 .
:שם הדוח חברת נת"ע - נתיבי תחבורה עירוניים להסעת המונים בע"מ - ניהול רכש ומכרזים וגיוס כוח אדם מסגרת הפרסום: דוח שנתי 65א שנת הפרסום: התשע"ה- 2014 ,ומספר המהנדסים שהתפטרו בשנתיים האחרונות.
באשר למנהלי אגפים בכירים מאושרת תקרת שכר של עד 80% משכר מנכ"ל; לשאר התפקידים הבכירים לא מאושרת הבקשה להעלאת תקרת השכר.
הרכזת הוסיפה כי החברה אינה רשאית לשלם מענקים ובונוסים ללא אישור מראש ובכתב של הרשות.
יצוין כי בדיון שכונס באמצע אוקטובר 2013 , בראשותו של ממלא מקום מנכ"ל נת"עמר משה בן אלון, הוא ציין כי באגף הביצוע של פרויקט הקו האדום קיימת מצוקת כוח אדם עקב הקושי לגייס שמונה מנהלי פרויקט , שעליהם להיות מהנדסים אזרחיים בעלי ידע וניסיון בפרויקטים תשתיתיים.
בתשובתה למשרד מבקר המדינה הסבירה החברה כי עשתה מאמצים חוזרים ונשנים לחשוב על פתרונות יצירתיים, ו הוסיפה שהיא מתמודדת עם משבר של ממש בגיוס מהנדסים איכותיים לתפקידים חיוניים ועם תחרות קשה עם השוק הפרטי שבו שכרם של אנשי מקצוע בעלי ניסיון ומומחיות הדרושים לנת"ע מגיע לעתים לכ- 60,000 ש"ח לחודש, פי שניים ממה שביקשה נת"ע לאשר.
לדעת משרד מבקר המדינה, הקמתה של מתע"ן בגוש דן תתרום למשק ולרווחת הציבור באופן ניכר.
לכן על נת"ע, על הרשות ועל משרדי התחבורה והאוצר לפעול לגיוס מנהלי פרויקטים בעלי ידע וניסיון בפרויקטים תשתיתיים, דבר שיתרום לעמידה בלוחות הזמנים ובתקציב שנקבעו, כל זאת בכפוף לאישורים של הממונה על השכר ושל הרשות.
(א) גיוס עובדים בנת"ע מתנהל על פי נוהל גיוס עובדים, שמטרתו, על פי המצוין בנוהל, להגדיר שיטה, אחריות וסמכות לגיוס של עובדים, תוך שמירה על עקרונות שוויון ההזדמנויות ובחירת המועמד המקצועי ביותר לתפקיד.
(ב) עד סוף 2012 פעלה החברה על פינוהל גיוס עובדים שאושר בשנת 2010 , ובתחילת שנת 2013 אישרה החברהנוהל גיוס עובדים חדש.
על פי נוהלי הגיוס שחלו באותן השנים (להלן - נוהל הגיוס) על החברה לקיים עם מועמדים מתאימים ראיונות טלפוניים וראיונות אישיים ופרונטליים ולשוחח עם ממליצים.
הביקורת העלתה כי נוהל הגיוס לא קבע ולא הנחה מה הם הפרמטרים שייבדקו בראיונות הטלפוניים והפרונטליים ובשיחות עם הממליצים, שמטרתם ליצור בסיס להשוואה בין כלל המועמדים, והדבר נתון לשיקול דעתם של המראיינים.
יצוין כי בבדיקת הליכי גיוס שערך משרד מבקר המדינה, נמצאו מסמכים חלקיים ובכתב יד לראיונות, ללא תאריך וללא שמות המראיינים.
תיקי הגיוס כוללים סיכומים מודפסים הנערכים בסוף הגיוס ומתארים את הליכי הגיוס ותוצאותיהם, ובהם צוין אם התקיימו שיחות עם ממליצים.
עם זאת בחלק מהתיקים לא נמצאו אסמכתאות לשיחות אלה ולא צוינו שמות הממליצים והרלוונטיות שלהם למשרה.
בתשובתה ממרץ 2014 למשרד מבקר המדינה הודיעה החברה כי הנוהל משנת 2012 הוחלף בנוהל חדש שממשיך להתעדכן גם בימים אלו ויכיל את תיקון כל הליקויים שציין משרד מבקר המדינה.
שם הדוח: חברת נת"ע - נתיבי תחבורה עירוניים להסעת המונים בע"מ - ניהול רכש ומכרזים וגיוס כוח אדם מסגרת הפרסום: דוח שנתי 65א שנת הפרסום: התשע"ה- 2014 7.
במסגרת הביקורת בדק משרד מבקר המדינהגיוס של עובדים בשנים 2013 -2012 .
מעיון במסמכים הנוגעים לגיוסים האלה עולים כמה ליקויים עקרוניים כדלקמן: א.
הליכי גיוס ממושכים : מרגע פרסום המכרז ועד להחלטה לקלוט את המועמד בחברה חלפו בין שישה חודשים לכשנה.
ממסמכי החברה עולה כי יש מועמדים שהסירו בינתיים את מועמדותם לאחר שמצאו עבודה אחרת.
הליכי גיוס לא שיטתיים : שלבי הגיוס בנת"ע, לרבות של דרגי הביניים ושל הבכירים, אינם כוללים מבחני התאמה ו/או דירוג שיטתי של המועמדים על פי ציונים ומשקלים, המבוסס על אמות מידה שנקבעו מראש.
אמצעים אלה נועדו לקבוע באופן אובייקטיבי ככל האפשר מי מהמועמדים יעבור לשלב הבא.
כמו כן, אם תוסר מועמדות יהיה אפשר לפנות למועמד הבא מתוך הרשימה המדורגת, ללא צורך בהליך גיוס חדש.
משקל רב להתרשמות אישית : נוהל החברה אינו מפורט דיו ומעניק שיקול דעת רחב לרכז הגיוס מאגף משאבי אנוש וליוזם הגיוס.
בכך נפגעים סדרי בקרה פנימיים, ומתעורר חשש כי ניתן משקל יתר להתרשמות הסובייקטיבית של המראיין שלעתים מראיין לבדו, בשונה מראיון על פי אמות מידה מקצועיות בנות מדידה והשוואה.
לדעת משרד מבקר המדינה על החברה לשפר מיד את הגיוס בה ולפעול לתיקון הנוהל כך שהגיוס יהיה מקצועי, אובייקטיבי ומהיר ככל האפשר.
יש מקום לתת ביטוי בגיוס לשיקול דעתם או לעמדתם של יוזם הגיוס או של גורמים מקצועיים אחרים בחברה, אך יש להביא את הדבר בחשבון בעיקר בסוף ההליך כאמת מידה נוספת ולא בלעדית.
להלן ממצאים בנוגע לעובדים שהתקבלו לעבודה בנת"ע ולהליכי גיוסם.
עובד א': התקבל לתפקיד מנהל פרויקט באגף ביצוע.
הליך הגיוס החל באוגוסט 2012 , ונמשךעשרה חודשים עד קליטתו של העובד במאי 2013 .
יוזם הגיוס היה מר משה בן אלון, אז ממלא מקום סמנכ"ל קו אדום.
מהמסמכים עולה כי המנכ"ל דאז חתם על טופס הייזום רק במרץ 2013 , לקראת תום ההליך ולא בתחילתו.
המשרה פורסמה באתר האינטרנט של החברה ובאתר של חברת השמה, וכפי שעולה ממסמכי החברה, הגישו את מועמדותם 13 .
מועמדים במסמך סיכום ההליך שנחתם על ידי מר משה בן אלון צוין כי נוכח מצוקת כוח האדם המתמשכת ב אגף הביצוע ביקש האגף לראיין בשלב הראשון את עובד א' בלבד, ולא לפנות ליתר המועמדים.
עוד צוין בסיכום האמור כי הדבר נעשה בהתאם להחלטת ועדת הנדסה של הדירקטוריון 3/12 מסוף אוגוסט 2012 בדבר קיצור תהליכי גיוס לתחום הנדסה.
יצוין כי בפרוטוקול של ועדת הנדסה לא נמצאה החלטה כאמור.
בתשובתה למשרד מבקר המדינה מסרה החברה כי מר משה בן אלון לא ביקש להעדיף מועמד זה על פני האחרים, אלא לוודא שהוא ירואיין מפני שנראה שעל פי נתוניו הוא נחוץ לנת"ע.
עוד מסרה החברה כי הקושי לאתר מהנדסים בעלי נתונים הנדרשים לנת"ע מצדיק התמקדות במועמדים שכן עומדים בנתונים גם אם הדבר דורש חריגה מסוימת מנוהל כזה או אחר.
חברת נת"ע- נתיבי תחבורה עירוניים להסעת המונים בע"מ 709 .
:שם הדוח חברת נת"ע - נתיבי תחבורה עירוניים להסעת המונים בע"מ - ניהול רכש ומכרזים וגיוס כוח אדם מסגרת הפרסום: דוח שנתי 65א שנת הפרסום: התשע"ה- 2014 משרד מבקר המדינה מעיר כי התמקדות במועמד אחד, שקיבל קדימות על פני האחרים ו ללא דירוג של יתר המועמדים, אינה עולה בקנה אחד עם עקרונות של שוויון הזדמנויות, תחרות הוגנת ושקיפות כלפי יתר המועמדים.
מצוקת כוח האדם המתמשכת בנת"ע אינה יכולה להצדיק הליכי גיוס שאינם עולים בקנה אחד עם העקרונות האמורים ופוגעים באפשרות למנות את המועמדים המתאימים ביותר .
עובדת ב': התקבלה לתפקיד מתאמת תכנון המקטעים במפלס הקרקע בקו האדום.
הליך הגיוס החל במאי 2012 והסתיים בתחילת יולי 2013 (14 חודשים).
הגיוס נעשה בשלושה שלבים מאחר שהחברה התקשתה למצוא את המועמד המתאים.
בכל אחד מהשלבים פורסמה המשרה מחדש באמצעות חברות השמה ובאתרי דרושים.
בסך הכול הגישו את מועמדותם למשרה בכל שלושת השלבים 46 מועמדים.
בשלב הגיוס השלישי התקבלה עובדת ב'.
הביקורת העלתה כי תיק הגיוס אינו כולל 16 קורות חיים מתוך 46 מועמדים.
סדרי בקרה פנימיים מחייבים שמירה על מסמכים, ובכלל זה קורות החיים של כל המועמדים, וזאת כדי שיתאפשר שחזור מלא של ההליך.
עובד ג': התקבל לתפקיד מתאם תחום מנהור.
הליך הגיוס לתפקיד החל במאי 2012 , והסתייםבמאי 2013.
הגיוס נעשה בארבעה שלבים, ובשלושת הראשונים לא נמצא מועמד מתאים.
השלב הראשון נעשה באמצעות חברת השמה, ואליו ני גשו 20 מועמדים.
לאחר המיון, נותרו ארבעה מועמדים מתאימים.
אחד מהם הסיר את מועמדותו ומתוך השלושה שנותרו נבחר מועמד לתפקיד, אולם הוא החליט להסיר את מועמדותו.
בעקבות הסרת המועמדות ועל פי בקש ות של מנהל אגף מבנים, הגמישה החברה רטרואקטיבית את תנאי הסף, ושני מועמדים שלא עברו את תנאי הסף בשלב הראשון זומנו לראיון פרונטלי.
לאחר הראיון הפרונטלי שני המועמדים נמצאו לא מתאימים.
נמצא כי לאחר שהמועמד שנבחר הסיר את מועמדותו, החברה לא פנתה לאחד משני המועמדים האחרים שנמצאו מתאימים בשלב הראשון כפי שהתבקש, או לחלופין יצאה למכרז חדש בתנאי סף חדשים, אלא פנתה לשני מועמדים שלא עברו את תנאי הסף המקוריים.
לא נמצאו אסמכתאות המסבירות התנהלות בלתי תקינה זו.
בתחילת ספטמבר 2012 פרסמה החברה מחדש את המשרה בעיתונים וב אתר החברה.
בעקבות הפרסום התקבלו בחברה קורות חיים של מועמדים, אך עם סגירת המכרז לא החלה החברה בסינון המועמדים ובבחירת המועמד המתאים.
התברר כי בד בבד עם פרסום המשרה הניעה החברה באמצעות ועדת מנגנון של הדירקטוריון שינוי של הגדרת התפקיד למשרה זו ולפיכך נפסק הגיוס.
באמצע ינואר 2013 אישרה ועדתמנגנון תיאור תפקיד חדש למשרה, ודרישת הסף עודכנה לשנתיים ניסיון במקום חמש שנים.
בתחילת פברואר פרסמה החברה מחדש את המשרה.
הסתיים הליך הגיוס והחברה קלטה עובד למשרה 710 דוח שנתי65א .
שם הדוח: חברת נת"ע - נתיבי תחבורה עירוניים להסעת המונים בע"מ - ניהול רכש ומכרזים וגיוס כוח אדם מסגרת הפרסום: דוח שנתי 65א שנת הפרסום: התשע"ה- 2014 מתיאור הליכי הגיוסלמשרה עולה כי החברה התנהלה בצורה לא תקינה.
חוסר התיאום בין אגף משאבי אנוש ובין ועדת מנגנון והדרישות שהחברה שינתה רטרואקטיבית הובילו לחוסר יעילות ופגעו במשאבי החברה ובמועמדים שנענו לשווא לפרסום המשרה.
גיוס עורך דין למחלקה המשפטית: במהלך חודש פברואר 2013 פרסמה החברה מכרז לגיוס עורך דין עבור המחלקה המשפטית.
לתפקיד זה התקבלו 12 קורות חיים, ולאחר מיון שעשו נת"ע וחברת השמה נמצאו תשעה מועמדים שעמדו בתנאי הסף.
במהלך חודש יוני 2013 הם זומנו לראיונות מקצועיים ואישיותיים שערכו עו"ד אביבה ניסים וולף, ממלאת מקום היועץ המשפטי דאז , ורכזת גיוס מאגף משאבי אנוש.
בתום סבב הראיונות ובהתאם להמלצת המראיינים זומנו לראיון אצל המנכ"ל דאז שלושה מועמדים.
בסוף יוני 2013 ראיין המנכ"ל דאז את שלושת המועמדים.
בתום הראיונות דורגו המועמדים, והוחלט לקלוט את שני המועמדים הראשונים בכפוף למבחני מהימנות באמצעות חברה ח יצונית, שאותם עברו שני המועמדים בהצלחה.
שני המועמדים חתמו על חוזי העסקה שבהם נקבעו תנאי עבודתם, גובה שכרם ומועדי קליטתם.
המועמד הראשון החל את עבודתו בתחילת אוגוסט 2013, ואילו עם המועמדת השנייה נקבע שתחל לעבוד בסוף ספטמבר 2013.
התברר כי במועד פרסום המכרז לגיוס עורך דין למחלקה המשפטית, הייתה בחברה רק משרה אחת פנויה, ולכן יועד המכרז לבחירת עורך דין אחד.
למרות זאת, הודיע אגף משאבי אנוש למועמדת השנייה כי התקבלה לעבודה, סוכמו איתה תנאיה ואף נקבע לה מועד לתחילת עבודה.
הועלה כי במהלך אוגוסט 2013 , הודיע עורך דין מהמחלקה המשפטית של נת"ע לאגף משאבי אנוש כי על פי חוות דעתו המשפטית כדי לקלוט עורך דין נוסף יש לצאת במכרז חדש.
בעקבות זאת כתב ב - 17.
13 המנכ"ל דאז למועמדת כי המחלקה המשפטית בנת"ע קבעה כי נפל פגם במכרז שבו השתתפה, ועל כן ה וא בטל מעיקרו.
בהתאם היא לא תיקלט בחברה וההסכם שנחתם עמה, שהיה אמור להיכנס לתוקף בסוף ספטמבר, בטל.
המועמדת ענתה בסוף ספטמבר 2013 למנכ"ל דאז כי לאחר שנחתם בינה ובין החברה הסכם העסקה היא התפטרה ממקום עבודתה הקודם, ובכך הרעה את מצבה כיוון שנותרה ללא מקור תעסוקה ואף בלא זכאות לדמי אבטלה.
משרד מבקר המדינה מעיר כי ההליך שתואר לעיל מצביע שוב על התנהלות בלתי תקינה של החברה בכל הנוגע לגיוס עובדים בהתאם לתקן שקבעה.
גיוס עובד למשרה קבועה ללא מכרז: החברה מעסיקה סטודנטים במשרות זמניות לפרקי זמן מוגבלים של עד תשעה חודשים.
מסקירת מסמכי החברה עולה כי הסטודנטים מגויסים בעיקר כדי לתגבר מחלקות עמוסות עבודה ולסייע להן או עקב היעדרות עובדת קבועה היוצאת לחופשת לידה.
באמצע אוקטובר 2013 התקיים דיון על גיוס סטודנטים בהשתתפות ממלא מקום המנכ"ל, מנהלים בפרויקט הקו האדום ועובדי אגף משאבי אנוש.
מסיכום הדיון עולה כי ממלא מקום המנכ"ל ציין כי עקב מצוקת כוח האדם באגף הביצוע ולאור ניסיונם חברת נת"ע- נתיבי תחבורה עירוניים להסעת המונים בע"מ 711 .
:שם הדוח חברת נת"ע - נתיבי תחבורה עירוניים להסעת המונים בע"מ - ניהול רכש ומכרזים וגיוס כוח אדם מסגרת הפרסום: דוח שנתי 65א שנת הפרסום: התשע"ה- 2014 הנצבר של שני סטודנטים הוא החליט לקלוט אותם למשרות קבועות.
ממסמכי החברה עולה כי אחד הסטודנטים התקבל לתפקיד מנהל לוגיסטיקה ומעקב ללא מכרז פומבי.
לדעת משרד מבקר המדינה, גיוס עובדים ללא מכרז פומב י אינו עולה בקנה אחד עם נוהל החברה הקובע שעל החברה לפרסם את המשרה לציבור הרחב.
לדעת משרד מבקר המדינה, מצוקת כוח אדם אינה יכולה להוות סיבה לאי-פרסום משרות פנויות כנקבע בנוהל.
אי-פרסום כאמור פוגע בשקיפות הליך הגיוס, בשוויון, במתן הזדמנות שווה לכל מועמד ובאפשרות לגייס את המועמד המתאים ביותר.
החברה מסרה בתשובתה כי החלטת הממשלה מ- 2010 הפכה אותה מרשות ממונה לגורם מבצע.
עוד ציינה החברה כי באותו המועד לא היו לה הכלים הדרושים או הזמן המתאים ועקב כך היה עליה לתכנן מחדש בעצמה את אופן ביצוע הפרויקט, לבצע את הפרויקט ולגייס אנשים, והכול תוך כדי עבודה.
החברה ציינה כי הצורך לעמוד ביעדים החדשים השפיע באופן מהותי על התנהלותה וכי בחרה להתגמש בכללים במקומות שבהם היה אפשר וצריך.